Diari Oficial de la Generalitat Valenciana


Sumari del DOGV 3614, del 28-10-1999 (1999/9012)

RESOLUCIÓ de 22 de març de 1999,s de la Direcció General d'Indústria i Energia, per la qual es concedeix l'aprovació de model de mesura materialitzada de longitud en acer sobre enrotllador (flexòmetre), model Toplok, fabricat a G.T. Road. Jugiana. Ludhiana 141 120, Índia, per Freemans Measures Limited, i presentat per l'entitat Distribuciones J. Hidalgo's, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9012


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 22 de març de 1999,s de la Direcció General d'Indústria i Energia, per la qual es concedeix l'aprovació de model de mesura materialitzada de longitud en acer sobre enrotllador (flexòmetre), model Toplok, fabricat a G.T. Road. Jugiana. Ludhiana 141 120, Índia, per Freemans Measures Limited, i presentat per l'entitat Distribuciones J. Hidalgo's, SL. [1999/Q9012]
  
Vista la petició realitzada per l'entitat Distribuciones J. Hidalgo's, SL, amb registre de control metrològic número 09-07-2001, domiciliada al carrer del Mestre Gea, 7, de Real de Gandía (València), en sol·licitud d'aprovació CEE de model de mesura de longitud en acer sobre enrotllador (flexòmetre), model Toplok.
  
Vist el certificat d'assajos número CEM-CY-99/005-1.2, referent a cinta mètrica d'acer sobre enrotllador (flexòmetre), model Toplok.
  
Atesos la Llei 3/1985, de 18 de març, de Metrologia, el Reial Decret Legislatiu 1.296/1986, de 28 de juny, que la modifica i estableix el Control Metrològic CEE, i el Reial Decret 597/1988, de 10 de juny, pel qual es regula el Control Metrològic CEE.
  
Aquesta Direcció General d'Indústria i Energia de la Conselleria d'Ocupació, Indústria i Comerç, resol:
  
1. Concedir l'aprovació CEE de model per un termini de validesa de 10 anys, a favor de Distribuciones J. Hidalgo's, SL, de mesura de longitud en acer sobre enrotllador (flexòmetre), model Toplok, les característiques metrològiques del qual són les següents:
  
Descripció del model:
  
Mesura materialitzada de longitud d'acer, sobre enrotllador, també denominada flexòmetre, mixta, classe II, de 2,3,5 i 8 metres de longitud nominal.
  
Fleix de secció corbada de 12,7 mil·límetres d'amplària per als flexòmetres de 2,3 i 5 metres, i de 22 mil·límetres d'amplària per als de 8 metres.
  
Color: groc.
  
Graduació: mil·limètrica, de color negre, en les dues vores d'una cara.
  
La longitud dels traços corresponents als mil·límetres és de 2,5 mil·límetres en els flexòmetres de 2, 3 i 5 metres, i en els de 8 metres és de 4 mil·límetres.
  
La longitud corresponent als mitjos centímetres i centímetres és de 4 mil·límetres en les mesures de 2, 3 i 5 metres, i el traç corresponent als decímetres creua el fleix de vora a vora.
  
En les mesures de 8 metres, la longitud dels traços corresponents als centímetres és de 7 mil·límetres, i la dels mitjos centímetres de 5,5 mil·límetres.
  
Numeració: centimètrica, indicada en centímetres, i contínua al llarg de la seua longitud nominal. Els números corresponents als decímetres, de 4,5 mil·límetres d'alçària en els flexòmetres de 2, 3 i 5 metres, i de 7 mil·límetres en els de 8 metres; estan impresos en color roig.
  
Els números corresponents als mitjos centímetres, de 4,5 mil·límetres d'alçària, estan impresos en color negre. Els números corresponents als centímetres, de 4 mil·límetres d'alçària, estan impresos en color negre.
  
En els flexòmetres de 8 metres de longitud nominal, la grandària de la numeració en els mitjos decímetres i en els centímetres és la mateixa, 5,3 mil·límetres d'alçària, en color negre.
  
Origen: ungla mòbil que es desplaça 1 mil·límetre en el sentit longitudinal de la mesura, cosa que equival al gruix de la pestanya, permetent així mesuraments exteriors i interiors.
  
2. El signe d'aprovació CEE de model assignat serà:
  
3. Els instruments corresponents a l'aprovació CEE de model, a què es refereix aquesta resolució, portaran les següents inscripcions d'identificació:
  
Inscripcions: impreses en color roig, són les següents.
  
Longitud nominal. , , ,o ,situada entre els centímetres 2 i 3, per a les mesures de 2, 3 i 5 metres de longitud nominal, i entre els centímetres 3 i 4 per a les mesures de 8 metres de longitud nominal.
  
Classe de precisió. , entre els centímetres 5 i 6 per a les mesures de 2, 3 i 5 metres, i entre els centímetres 6 i 7 per a les mesures de 8 metres de longitud nominal.
  
Signe d'aprovació de model. Entre els centímetres 4 i 5 per a les mesures de 2, 3 i 5 metres, i entre els centímetres 5 i 6 per a les mesures de 8 metres de longitud nominal
  
Marca identificació. D.H., entre els centímetres 3 i 4 per a les mesures de 2, 3 i 5 metres, i entre els centímetres 4 i 5 per a les mesures de 8 metres de longitud nominal.
  
Emplaçament previst per a la col·locació dels signes de verificació primitiva CEE: entre els centímetres 6 i 7 per a les mesures de 2, 3 i 5 metres, i entre els centímetres 7 i 8 per a les mesures de 8 metres de longitud nominal.
  
4. Els instruments corresponents a aquesta resolució hauran de complir tots els condicionaments continguts en l'annex al certificat d'aprovació de model.
  
5. Quan estiga a punt de transcórrer el termini de validesa que es concedeix, l'entitat o el titular, si ho desitja, sol·licitarà a aquesta Direcció General d'Indústria i Energia la corresponent pròrroga d'aquesta aprovació CEE de model.
  
Als efectes que corresponga, es tramet còpia d'aquesta resolució al Centre Espanyol de Metrologia, del Ministeri de Foment.
  
Contra aquesta resolució, que no posa fi a la via administrativa, podrà interposar-se un recurs ordinari davant el conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb el que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de març de 1999.- El director general d'Indústria i Energia: José Luis Ramírez Sorribes.